דין וחשבון זה של מבקר המדינה מסכם ביקורת שנעשתה בחברת החשמל לישראל בע"מ בנושאים הקשורים ברכישת טובין ושירותים וכן בשני נושאים שבתחום כוח אדם.

החברה עומדת לביקורת המדינה לפי סעיף 9(5) לחוק מבקר המדינה, התשי"ח-1958 (נוסח משולב), כגוף שהממשלה משתתפת בהנהלתו.

חברת החשמל לישראל בע"מ היא חברה ממשלתית כמשמעותה בחוק החברות הממשלתיות, התשל"ה-1975. שר התשתיות הלאומיות אחראי לענייניה לפי חוק זה ובידו, יחד עם ראש הממשלה, הסמכויות המפורטות בחוק בענייני החברה.